title: Europe za koe Paris (trutca ke Caillebotte)
text: Caillebotte va toloya iluta batlize faver, ton tela dalafa tigisa moe taka ke akintedjiikye. Conya ke za is kolna is twern, is izga ke vakol vas mila iluta vanmilenidad. Neken bata iluta voldum yavafa siakafa vexa van zidaconya xuon ice trutcalik me tigir. Isteon vols koe taltefa bareaca ke trutca me tigir nume va blagutaf siak nekir. Soluma nopeon zo selud isen djark zo turolad. Darka ke trutca darpe abdufira tuvwepawer. Akindejiikye ape tir lingesik : tanoy afigasuteks va in is berikye ton mila tirka krulder.